钦定古今图书集成/明伦汇编/闺媛典/第348卷 > 王氏广陵散记 顾况
## 钦定古今图书集成/明伦汇编/闺媛典/第348卷 > 王氏广陵散记 顾况

《众乐》，琴之臣妾也；《广陵散》，曲之师长也。琅琊王淹兄
女未笄，忽弹此曲，不从地出，不从天降，如有宗师存
焉。曲有《日宫散》《月宫散》《归云引》《华岳引》，意者虚寂之
中，有宰察之神，司其妙有，以授王女。於戏！天鄙吝而
绝神明，倜傥而授中散没而王女生，其间寥寥五六
百年。先王作乐，殷荐上帝，有不得而闻者。鼓钟时动，
“敢告于太师。”